গভীর খাদে পড়ল সেনাবাহিনীর গাড়ি! নিহত ১০ জওয়ান

ওয়েব ডেস্ক : জম্মু ও কাশ্মীরের (Jammu and Kashmir) ডোডা জেলায় ভয়াবহ দুর্ঘটনা (Accident)। ২০০ ফুট গভীর খাদে পড়ল ভারতীয় সেনার এক গাড়ি। এই ভয়াবহ দুর্ঘটনায় ১০ জন জওয়ানের (Indian Soldier) মৃত্যু (Death) হয়েছে বলে জানা গিয়েছে। ঘটনায় আরও বেশ কয়েকজন জওয়ান আহত হয়েছেন বলে খবর।

জানা গিয়েছে, ভাদেরওয়া–চাম্বা সড়কের খন্নি টপ এলাকায় সেনাবাহিনীর ওই সেনার গাড়িটি নিয়ন্ত্রণ হারিয়ে খাদে গিয়ে পড়ে। সেই সময় ১৭ জন জওয়ান ছিলেন ওই গাড়িতে। সেই কারণে ১০ জন জওয়ানের মৃত্যু (Death) হয়েছে বলে জানা যাচ্ছে। ঘটনায় ৭ জন জওয়ান গুরুতর আহত হয়েছেন বলে খবর।

আরও খবর : বেপরোয়া গাড়ি পিষে দিল তরুণীকে, পালাতে গিয়ে আরও এক গাড়িকে ধাক্কা

দুর্ঘটনার পরেই সেনাবাহিনী ও পুলিশের যৌথ বাহিনী ঘটনাস্থলে পৌঁছে উদ্ধারকাজ শুরু করে। উদ্ধার করা হয় মৃত (Death) জওয়ানদের দেহ। আহত বাকি সাত জনকে আশঙ্কাজনক অবস্থায় হেলিকপ্টারে করে উদমপুরের সেনা হাসপাতালে নিয়ে যাওয়া হয়। সেখানেই জওয়ানরা চিকিৎসাধীন রয়েছেন বলে জানা যাচ্ছে।

উল্লেখ্য, এই দুর্ঘটনার কয়েকদিন আগে জম্মু ও কাশ্মীরের বারামুলা জেলায় আরও একটি মর্মান্তিক ঘটনা ঘটে। গত ৮ জানুয়ারি গুলমার্গ সেক্টরে এক গাড়ি দুর্ঘটনায় মৃত্যু হয়েছিল দুই জওয়ানের। পরে তাঁদের মৃত দেহ উদ্ধার করা হয়। সেই ঘটনার পর আবার এক দুর্ঘটনায় ভারতীয় ১০ জন জওয়ানের মৃত্যুর খবর সামনে এল।