নিয়ন্ত্রণ হারিয়ে গাছে ধাক্কা গাড়ির! মৃত ৪ কলেজ পড়ুয়া

ওয়েব ডেস্ক : নিয়ন্ত্রণ হারাল চারচাকা গাড়ি। তা গিয়ে ধাক্কা মারল একটি গাছে। আর তার জেরে প্রাণ (Death) হারালেন ৪ কলেজ পড়ুয়া। এমনই চাঞ্চল্যকর ঘটনাটি ঘটে গেল তেলেঙ্গানার (Telangana) রাঙ্গা রেড্ডি জেলায়। এই ঘটনায় চাঞ্চল্য ছড়িয়েছে এলাকায়। কী করে এমন ঘটনা ঘটে গেল তা নিয়ে ইতিমধ্যে তদন্তও শুরু করে দিয়েছে পুলিশ (Police)।

সূত্রের খবর, চারচাকা গাড়ি করে পাঁচ জন পড়ুয়া গাড়ি করে ফিরছিলেন। ফেরার সময় গাড়িটি নিয়ন্ত্রণ হারিয়ে ধাক্কা মারে ডিভাইডারে। তার পর সেটি গিয়ে ধাক্কা মারে কাছে থাকা একটি গাছেও। দুর্ঘটনা অভিঘাত এতটাই গুরুতর ছিল যে, গাড়িটি দুমড়ে মুচড়ে যায়। আর ঘটনাস্থলেই মৃত্যু (Death) হয় ৪ যুবকের।

আরও খবর : প্রয়াত পরিবেশবিদ মাধব গ্যাডগিল!

সেই সময় বিকট শব্দ শুনে ঘটনাস্থলে আসেন স্থানীয়রা। খবর দেওয়া হয় পুলিশকে (Police)। তার পরেই উদ্ধার করা হয় চার জনের মৃত দেহ। ঘটনায় এক তরুণী গুরুতর আহত হয়েছেন বলে খবর। তাঁকে সেখান থেকে উদ্ধার করে নিয়ে গিয়ে ভর্তি করা হয়েছে নিকটবর্তী হাসপাতালে। আপাতত সেখানেই চিকিৎসাধীন রয়েছেন তাঁরা। মৃতদের দেহ পাঠানো হয়েছে ময়নাতদন্তের জন্য

তবে কী করে নিয়ন্ত্রণ হারিয়ে এমন ভয়াবহ ঘটনা ঘটে গেল, সে বিষয়ে এখনও কিছু জানা যায়নি। তবে পুলিশের প্রাথমিক অনুমান, গাড়িটির গতি অনেকটাই বেশি ছিল। সেই কারণেই নিয়ন্ত্রণ হারিয়ে এই দুর্ঘটনাটি ঘটে যায়। তবে ইতিমধ্যে এই দুর্ঘটনার তদন্ত শুরু করেছে পুলিশ।